ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻՆԱՎԱՆԴԱՅԻՆ ՀԱՇԻՎ ԲԱՑԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ

***Իրավական ակտի ընդունման անհրաժեշտությունը, ընթացիկ իրավիճակը և խնդիրները.***

«Եվրասիական տնտեսական միության մաքսային օրենսգրքի մասին» 11.04.2017թ. պայմանագրի 1-ին հավելվածով հաստատված` Եվրասիական տնտեսական միության մաքսային օրենսգրքի 62-րդ հոդվածի 1-ին կետի համաձայն` մաքսատուրքերը, հարկերը վճարելու պարտավորության կատարումն ապահովվում է նույն օրենսգրքի 58-րդ, 120-122-րդ, 143-րդ, 177-րդ և 304-րդ հոդվածներով նախատեսված դեպքերում, եթե նշված հոդվածներին համա-պատասխան այլ բան սահմանված չէ: «Մաքսային կարգավորման մասին» Հայաստանի Հանրապետության օրենքի 106-րդ հոդվածի 1-ին մասի համաձայն` մաքսատուրքի, հարկերի վճարման ապահովումն իրականացվում է նույն մասով սահմանված տեսակներով, մասնավորապես` դրամական միջոցների ներդրմամբ (դրամական միջոցների գրավ): Նույն օրենքի 107-րդ հոդվածի 1-ին մասի համաձայն` մաքսատուրքի, հարկերի վճարման ապահովման նպատակով դրամական միջոցները մուտքագրվում են միասնական հաշիվ: Ֆիզիկական անձանց կողմից իրենց անձնական օգտագործման համար տեղափոխվող ապրանքների համար դրամական միջոցները՝ որպես մաքսատուրքի, հարկերի վճարման ապահովման միջոց, մուտքագրվում են Հայաստանի Հանրապետության համապատասխան գանձապետական հաշիվներ:

«Բյուջետային համակարգի մասին» ՀՀ օրենքի 1.2-րդ հոդվածի 16-րդ մասը հնարավորություն է նախատեսում պետական մարմինների անվամբ` որոշակի ոլորտներում առանձին տնտեսավարող սուբյեկտների կողմից իրականացվող տնտեսական գործունեության արդյունքում առաջացող բացասական հետևանքների վերացման և ռիսկերի կառավարման հետ կապված ծախսերի ֆինանսավորման նպատակով այդ սուբյեկտների կողմից կատարվող վճարների կամ մասհանումների տեսքով ստացվող միջոցների կուտակման համար բացել արտաբյուջետային/ավանդային հաշվիվներ։

Վերը նշված դրույթների կիրարկման նպատակով անհրաժեշտություն է առաջացել Հայաստանի Հանրապետության պետական եկամուտների կոմիտեի անվամբ Հայաստանի Հանրապետության ֆինանսների նախարարության գանձապետական ստորաբաժանումում բացել Հայաստանի Հանրապետության դրամով ավանդային հաշիվ: Նշված հաշվին մուտքագրվող դրամական միջոցներով կապահովվեն մաքսատուրքի, հարկերի վճարումները և սահմանված ժամկետում մաքսատուրքի, հարկերի վճարումները չկատարելու արդյուքնում առաջացող բացասական հետևանքները կվերացվեն հաշվին մուտքագրված միջոցներից անհրաժեշտ վճարումներն իրականացնելու միջոցով։

***Կարգավորման առարկան, ակնկալվող արդյունքը.***

Նախագծի ընդունմամբ թույլատրվում է Հայաստանի Հանրապետության պետական եկամուտների կոմիտեին իր անվամբ, Հայաստանի Հանրապետության ֆինանսների նախարարության գանձապետական ստորաբաժանումում բացել Հայաստանի Հանրապե-տության դրամով ավանդային հաշիվ։

***Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․***

Նախագիծն առնչվում է Հայաստանի Հանրապետության կառավարության 2019 թվականի դեկտեմբերի 12-ի N 1830-Լ որոշմամբ հաստատված՝ Հայաստանի Հանրապետության պետական եկամուտների կոմիտեի զարգացման և վարչարարության բարելավման ռազմա-վարական ծրագրի 1.1.12-րդ` «Ներդնել մաքսային վճարներն էլեկտրոնային եղանակով իրականացնելու տեխնիկական հնարավորություններ» կետին:

***Նախագծի մշակման գործընթացում ներգրավված ինստիտուտները և անձինք***

Նախագիծը մշակվել է Հայաստանի Հանրապետության պետական եկամուտների կոմիտեի կողմից:

***Լրացուցիչ ֆինանսական միջոցների անհրաժեշտության վերաբերյալ***

Նախագծի ընդունմամբ լրացուցիչ ֆինանսական միջոցների ներգրավման անհրաժեշտություն առկա չէ:

***Պետական բյուջեի եկամուտներում և ծախսերում սպասվելիք փոփոխությունների վերաբերյալ***

Նախագծի ընդունմամբ Հայաստանի Հանրապետության պետական բյուջեում եկամուտ-ների և ծախսերի ավելացում կամ նվազեցում չի նախատեսվում։